মানসিক চিন্তামুক্ত ব্যক্তিত্ব- মানসিক চিন্তামুক্ত ব্যক্তিত্বৰ বিষয়ে লিখা হৈছে - Contents - যোগাভ্যাস আৰু প্ৰিটিকিন আহাৰৰ দ্বাৰা হৃদৰোগ নিৰাময়ঃ বহু বিজ্ঞানীয়ে মত প্ৰকাশ কৰে যে যিসকল ব্যক্তি অত্যধিক মানসিক চিন্তাত বা অশান্তিত ভোগে বা যিসকলৰ বৃত্তি, ব্যৱসায় মাত্ৰাধিক চিন্তাত জড়িত তেওঁলোকৰ ক্ষেত্ৰত হাৰ্ট এটেকৰ দৰে অসুখৰ সম্ভাৱনা অধিক। এইসকল বিজ্ঞানীয়ে বহুদিন ধৰি এনে বৃত্তিগত পেছাধাৰী ব্যক্তিৰ ওপৰত গৱেষণা কৰিহে ক ’ ৰনেৰী ধমনীৰ ৰোগ, হাৰ্ট এটেক আৰু মানসিক চিন্তাৰ মাজৰ সমন্বয়ৰ কথা উল্লেখ কৰিছে। এই কথাকেইটা মাৰ্কিন যুক্তৰাষ্ট্ৰৰ এটা মেণ্টেল মেনেজমেণ্ট গৱেষণা কেন্দ্ৰয়ো নিশ্চিত কৰিছে। যিসকল ব্যক্তিৰ জীৱন যাত্ৰাৰ প্ৰণালী সহজ-সৰল আৰু তুলনামূলকভাৱে চিন্তামুক্ত তেওঁলোকৰ ক্ষেত্ৰত এই সম্ভাৱনীয়তা কম। অত্যধিক মানসিক চিন্তাযুক্ত ব্যক্তিৰ ক্ষেত্ৰত উচ্চ ৰক্তচাপৰ প্ৰৱণতাও অধিক। সহজ কথাত ক ’ বলৈ হ ’ লে- অত্যধিক চিন্তাৰ লগতে উচ্চ ৰক্তচাপ, বহুমূত্ৰ ৰোগ, অতিমাত্ৰা চৰ্বিযুক্ত তেজ বা শ্ৰম ব্যায়ামহীন জীৱন আদিৰ দৰে ক ’ ৰনেৰী ৰোগৰ আন আন কিছুমান প্ৰশ্নও আমাৰ মনত উদয় হ ’ ব পাৰে। বৰ্তমান দ্ৰুত জীৱন ধাৰাত অহৰহ মানসিক সংঘাত, অশান্তি আৰু অত্যাচাৰৰ প্ৰায় বহু জীৱনৰ অংগাংগিস্বৰূপ হৈ পৰিছেগৈ। প্ৰথমতে- এই মানসিক চিন্তা কিমান দূৰ অত্যধিক? দৈনন্দিন চিন্তাকে অধিক বুলি বিবেচনা কৰা হৈছিল নেকি? দ্বিতীয়তে- ব্যক্তিয়ে অত্যধিক চিন্তাৰ মুখামুখি হৈছিল নেকি? তৃতীয়তে- সাহসেৰে মুখামুখি হৈ জীৱন সংগ্ৰাম কৰিছেনে বা পৰাজয় বৰণ কৰিছে? যদি পৰাজয় বৰণ কৰিছে তেন্তে কেনে পৰিস্থিতিত আৰু কি ধৰণেৰে? চতুৰ্থতে- অত্যধিক চিন্তা সত্ত্বেও হাঁহিমুখে জীৱনটো চিন্তাৰহিত কৰিব পাৰিছেনে? পঞ্চমতে- দিনটোৰ কোনো সময়ত নিজকে চিন্তামুক্ত কৰি শান্ত (ৰিলেক্স) হ ’ ব পাৰিছেনে? ষষ্ঠতে- শান্ত অৱস্থা কিমান সময় অতিবাহিত কৰা হৈছে?